**Φάκελος Aξιολόγησης (portfolio) στο Μάθημα Διδακτική των Κοινωνικών Επιστημών**

**(Χειμερινό Εξάμηνο 2024-2025)**

Η εξέταση στο μάθημα Διδακτική Κοινωνικών Επιστημών θα πραγματοποιηθεί με την κατάθεση φακέλου αξιολόγης, ο οποίος περιλαμβάνει**:**

**1) τον σχεδιασμό ή/και την πραγματοποίηση ενός project (2.500 λέξεις) ,**

**2) τη δημιουργία ενός σχεδίου μαθήματος (700-1000 λέξεις περίπου) και**

**3) τις εκπαιδευτικές δραστηριότητες που πραγματοποιούνται κατά τη διάρκεια του μαθήματος (έως 1200 λέξεις συνολικά για όλες τις εκπαιδευτικές δραστηριότητες). Ο κατάλογος των εκπαιδευτικών δραστηριοτήτων θα ανανεώνεται μέχρι το τέλος των διαλέξεων του μαθήματος, και υπάρχει στα έγγραφα του μαθήματος στο eclass.**

Στη συνέχεια περιγράφονται αναλυτικά τα θέματα των εργασιών κτλ η δομή τους και το υλικό που οι φοιτητές/τριες πρέπει να συμπεριλάβουν στο φάκελο αξιολόγησης και οι οδηγίες συγγραφής τους.

***Ι.Δημιουργία ενός σχεδίου μαθήματος μιας ωριαίας διδασκαλίας***.Το σχέδιο μαθήματος πρέπει να στηρίζεται σε μια  διδακτική ενότητα, ενός εκ των μαθημάτων Κοινωνικών επιστημών που διδάσκονται στη Δευτεροβάθμια εκπαίδευση.Οι φοιτητές/τριες επιλέγουν μια ενότητα από ένα σχολικό εγχειρίδιο ενός μαθήματος Κοινωνικών Επιστημών, και δημιουργούν ένα σχέδιο μαθήματος.

Μια ενδεικτική δομή ενός σχεδίου μαθήματος υπάρχει  ***στο βιβλίο του καθηγητή του μαθήματος της κοινωνιολογίας, το οποίο έχει αναρτηθεί στα έγγραφα του μαθήματος στο eclass, στη σελίδα 12 και εξής υπάρχει ένα ενδεικτικό σχέδιο μαθήματος***.

***Συνολική έκταση του σχεδίου μαθήματος : 700-1000 λέξεις***

***ΙΙ.Σχεδιασμός ή/και πραγματοποίηση ενός προτζεκτ και την  Παραγωγή συνοδευτικού δημιουργικού υλικού*** (οπτικο-ακουστικό υλικό, εκδήλωση – έκθεση εικαστικών- παράσταση, παραμύθια, παιχνίδια, δημιουργικές δραστηριότητες).Οι φοιτητές καταθέτουν είτε ένα πρότζεκτ που έχουν πραγματοποιήσει στο πλαίσιο του μαθήματος( δηλαδή την περιγραφή του κτλ με βάση τις πιο κάτω προδιαγραφές) είτε την περιγραφή ενός σχεδίου προτζεκτ για υλοποίηση και το υλικό που θα χρησιμοποιούσαν. Οι προδιαγραφές είναι ίδιες και για τις δύο περιπτώσεις και περιγράφονται στη συνέχεια.Στην περίπτωση που οι φοιτητές έχουν πραγματοποιήσει το προτζεκτ και έχουν και επιπλέον υλικό από τη διαδικασία της υλοποίησης του, μπορούν να το συμπεριλάβουν και αυτό στην εργασία τους.

**Το project θα πρέπει να αφορά μία από τις κάτωθι θεματικές:**

1. Κοινωνικός αποκλεισμός και ένταξη ετεροτήτων
2. Ενδυνάμωση των μαθητών εστιασμένη στη διαμεσολάβηση και την ειρηνική επίλυση συγκρουσεων, την πρόληψη του σχολικού εκφοβισμού
3. Ενίσχυση της συναισθηματικής νοημοσύνης, της αλληλοκατανόησης, της ενσυναίσθησης
4. Πρόληψη της έμφυλης βίας και της σεξουαλικής παρενόχλησης -«Μηδενική ανοχή»
5. Προώθηση των Δικαιωμάτων του παιδιού και Ευαισθητοποίηση για το ρατσισμό και την ξενοφοβία

***Η εργασία-project πρέπει να  περιλαμβάνει :***

1. τίτλος του προτζεκτ, εισαγωγή, σκοπός, διαδικασία πραγματοποίησης, θεωρητικό υπόβαθρο και μεθοδολογία, διάρκεια-αριθμός συναντήσεων, αξιολόγηση του προτζεκτ, βιβλιογραφία)

2.Σχεδιασμό ή /και πραγματοποίηση ομαδικών παρεμβάσεων και δράσεων στην κοινότητα του σχολείου και την ομάδα -τάξη στο πλαίσιο του προτζεκτ

3.Την παραγωγή, έκθεση δημιουργικού υλικού ( το υλικό αυτό είναι απαραίτητο, ακόμη και αν πρόκειται για σχέδιο ενός προτζεκτ που δεν έχει προγραμματοποιηθεί)

**Συνολική έκταση του project : τουλάχιστον 2500 λέξεις.Το δημιουργικό υλικό είναι επιπλέον του αριθμού των λέξεων.**

***ΙΙΙ. Το σύνολο των εκπαιδευτικών δραστηριοτήτων που πραγματοποιούνται κατά τη διάρκεια του μαθήματος.***

***Τα θέματα των εκπαιδευτικών δραστηριοτήτων αναγράφονται σε ειδικό αρχείο που θα ανανεώνεται μέχρι το τέλος των διαλέξεων του εξαμήνου, με τίτλο κατάλογος εκπαιδευτικών δραστηριοτήτων και υπάρχει στα έγγραφα του μαθήματος στο eclass.***

**Ο φάκελος αξιολόγησης του μαθήματος είναι αποκλειστικά ατομικός και πρέπει να κατατεθεί *από κάθε φοιτητή/τρια.***Το Σχέδιο μαθήματος, το πρότζεκτ και οι εκπαιδευτικές δραστηριότητες πρέπει να υποβληθούν συνολικά σε  ***ένα ενιαίο αρχείο στο υποσύστημα εργασίες του μαθήματος στο eclass, όπου θα υπάρχει η ένδειξη ΥΠΟΒΟΛΗ ΦΑΚΕΛΟΥ ΑΞΙΟΛΟΓΗΣΗΣ ΣΤΟ ΜΑΘΗΜΑ ΔΙΔΑΚΤΙΚΗ ΚΟΙΝΩΝΙΚΩΝ ΕΠΙΣΤΗΜΩΝ.***

***Η ημερομηνία και οι ώρες υποβολής*** του φακέλου αξιολόγησης ***είναι αποκλειστικά οι αναγραφόμενες στο πρόγραμμα*** της εξεταστικής περιόδου του τμήματος.

Σημειώνεται ότι με τον ίδιο τρόπο θα εξεταστεί το μάθημα και στην επαναληπτική εξεταστική του Σεπτεμβρίου 2025.

Ο διδάσκων